OzLabs/hebrew-wiki-articles huggingface dataset:
סכר קשת-כבידה

תוכנית אדריכלית של סכר הובר. סכר קשת-כבידה.
סכר קשת-כבידה או סכר קשתי הוא סכר בעל מאפיינים של סכר קשת וגם של סכר כבידה. זהו סכר שפניו הקמורות פונות אל מעלה הזרם ורוחבו הולך ומצטמצם מהבסיס. לחץ המים כנגד הסכר, הלחץ ההידרוסטטי, דוחס ומחזק את מבנה הסכר כשהוא נלחץ אל יסודותיו ואל משענותיו. מבנה זה מאפשר להעביר מעט מלחץ המים אל קירות הסלע של הקניון, שכן היותו גם סכר כבידה מקנה לו יכולת לעמוד עם העומסים בזכות משקלו העצמי. הוא משלב את החוזקות של שתי צורות הסכר נפוצות ונחשב לפשרה בין השניים שכן, סכר כבידה דורש נפח גדול של מילוי פנימי ושימוש רב יותר בבטון מאחר שהוא חייב לעמוד בכל כוח מים המופעל עליו מבלי להעביר את כוחות הלחיצה אל קירות הקניון. בעוד סכר קשת מעביר את רוב (אם לא כל) כוחות הלחיצה אל קירות הקניון. סכר קשת-כבידה יכול להיות דק יותר מסכר הכבידה הטהור ודורש פחות בטון ומילוי פנימי שכן הוא מעביר חלק מכוחות הלחיצה הפועלים עליו אל קירות הקניון. למעשה, לטיב הסלע ממנו עשויים קירות הקניון יש השפעה מכרעת על איזה סוג סכר יבנה.

סכרים אלו עשויים מבטון קונבנציונלי, בטון מהודק על-ידי מכבש (RCC), או בנייה בלבנים. סכרי קשת-כבידה אינם מזוינים אלא במברציהם בלבד. דוגמה טיפוסית לסכר קשת-כבידה בטון קונבנציונלי הוא סכר הובר. סכר צ'אנגוינולה הוא דוגמה לסכר קשת-כבידה מבטון מהודק על-ידי מכבש.

==רקע==
[[תצלום אווירי של סכר הובר.]]
סכרי קשת-כבידה הם סכרים מאסיביים מבטון המתנגדים לדחף המים בזכות משקלם הרב תוך שימוש בכוח הכבידה ופעולת הקשת. סכר קשת-כבידה מנצל את הצורה המעוגלת של הקשת, היעילה כל כך בתמיכה במים במקומות צרים וסלעיים, שבהם דפנות הערוץ הם מסלע קשה והמים נדחפים לתוך ערוץ צר. לפיכך, המפתח הסטטי הדרוש לסכר כזה הוא צר; הצורה המעוגלת של הסכר מתנגדת ביעילות ללחץ המים במאגר ומאפשרת להשתמש בכמות פחותה של חומרי בנייה.

כשהוא ממוקם כראוי באתר המתאים, סכר קשת-כבידה, המשלב את איכויות ההתנגדות לעומס של סכר כבידה וסכר קשת, מעורר את אמון הציבור הרב ביותר בזכות המראה המאסיבי שלו.

==קישורים חיצוניים==

==הערות שוליים==

קטגוריה:סכרים לפי סוג
These Days (שיר של רודימנטאל)

"These Days" הוא סינגל של הלהקה האנגלית רודימנטאל, בהשתתפות הזמרת הבריטית ג'ס גלין, הראפר האמריקאי מאקלמור והזמר הבריטי דן קפלן , שיצא על ידי אסיילום רקורדס ב-19 בינואר 2018, כסינגל השני מתוך אלבום האולפן השלישי של רודימנטאל, Toast to Our Differences. השיר נמצא גם במהדורת הדלוקס של אלבום האולפן השני של ג'ס גלין, Always In Between.

נכון לאפריל 2024, השיר הושמע למעלה מ-1.1 מיליארד פעמים בספוטיפיי.<ref></ref>

== וידאו קליפ ==
הווידאו קליפ, שצולם ברחבי לונדון ובוים על ידי ג'וני ולנסיה, הועלה לערוץ היוטיוב של רודימנטאל ב-25 בינואר 2018. הווידאו קליפ נצפה למעלה מ-451 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|5× פלטינה
|350,000
|-
!אוסטריה (IFPI Austria)
|פלטינה
|30,000
|-
!בלגיה (BEA)
|פלטינה
|20,000
|-
!קנדה (Music Canada)
|4× פלטינה
|320,000
|-
!דנמרק (IFPI Danmark)
|2× פלטינה
|180,000
|-
!צרפת (SNEP)
|יהלום
|333,333
|-
!גרמניה (BVMI)
|3× זהב
|600,000
|-
!איטליה (FIMI)
|3× פלטינה
|150,000
|-
!ניו זילנד (RMNZ)
|פלטינה
|30,000
|-
!פולין (ZPAV)
|2× פלטינה
|40,000
|-
!פורטוגל (AFP)
|זהב
|5,000
|-
!ספרד (PROMUSICAE)
|פלטינה
|40,000
|-
!הממלכה המאוחדת (BPI)
|3× פלטינה
|1,800,000
|-
!ארצות הברית (RIAA)
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי רודימנטאל
קטגוריה:שירי ג'ס גלין
קטגוריה:שירי מאקלמור
קטגוריה:שירים באנגלית
קטגוריה:שירים שנכתבו על ידי ג'וליאן בונטה
קטגוריה:שירים שנכתבו על ידי ג'ון ראיין
קטגוריה:שירים שנכתבו על ידי מאקלמור
קטגוריה:שירים שהופקו על ידי מארק ראלף
קטגוריה:בלדות פופ
קטגוריה:שירי R&B עכשוויים
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת אסיילום רקורדס
פין אליוט

פין אליוט (באנגלית: Finn Elliot; נולד ב-16 ביוני 2002) הוא שחקן אנגלי, אשר התפרסם בעיקר בזכות תפקידיו בסרט הקולנוע "האוקיינוס שבינינו" ובסדרות הטלוויזיה "הממלכה האחרונה" ו"הכתר".

==ביוגרפיה==
אליוט נולד בהונג קונג. כשהיה בן שנה עברה משפחתו לקואלה לומפור ולאחר מכן לסינגפור. בגיל תשע עברה המשפחה לבריטניה. הוא גדל בצ'צ'יסטר , מערב סאסקס. <ref></ref>

==קריירה==
אליוט החל את קריירת המשחק שלו כשהצטרף לתיאטרון הנוער של פסטיבל התיאטרון בצ'יצ'סטר.

בשנת 2015 שיחק בסדרת הטלוויזיה "The Outcast". על תפקידו זכה בביקורות מצוינות.

בשנת 2017 אליוט גילם את הנסיך פיליפ, דוכס אדינבורו בילדותו כשלמד בבית הספר גורדונסטון. הוא שב לגלם את הנסיך פיליפ בפרק בעונה השלישית בשנת 2019.

בשנת 2018 שיחק בסרט הקולנוע האוקיינוס שבינינו .

בשנת 2020 לוהק לתפקיד ראשי בסדרת הטלוויזיה הממלכה האחרונה. הוא מגלם את בנו של אותרד (אלכסנדר דריימון). <ref></ref>

== פילמוגרפיה ==
{| class="wikitable"
|+ טקסט הכותרת
|-
! שנה !! כותרת !! תפקיד !! הערות
|-
| 2015 ||The Outcast
| לואיס אלדרידג' || שני פרקים
|-
| 2017 || הכתר|| הנסיך פיליפ בילדותו|| 2 פרקים, פרק נוסף
בעונה השלישית ב 2019
|-
| 2018 || האוקיינוס שבינינו || ג'יימס קרוהרסט || סרט קולנוע
|-
| 2022-2020 || הממלכה האחרונה|| אותרד הצעיר || תפקיד ראשי, 16 פרקים
|}

==קישוים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים שנולדו ב-2002
תוכנת הצפנה

תוכנת הצפנה היא תוכנה המשתמשת בהצפנה כדי למנוע גישה לא מורשית למידע דיגיטלי.<ref></ref><ref></ref> קריפטוגרפיה משמשת להגנה על מידע דיגיטלי במחשבים וכן על מידע דיגיטלי שנשלח למחשבים אחרים דרך האינטרנט.<ref></ref>

== סיווג ==
ישנם מוצרי תוכנה רבים המספקים הצפנה. הצפנת תוכנה משתמשת בצופן כדי לטשטש את התוכן לטקסט צופן. אחת הדרכים לסווג סוג זה של תוכנה היא סוג הצופן המשמש. ניתן לחלק את הצפנים לשתי קטגוריות: צפני מפתח ציבורי (הידועים גם כצפנים א-סימטריים) וצפני מפתח סימטריים.<ref></ref> תוכנת הצפנה יכולה להתבסס על מפתח ציבורי או הצפנת מפתח סימטרי.

דרך נוספת לסווג הצפנת תוכנה היא לסווג את מטרתה. באמצעות גישה זו, הצפנת תוכנה עשויה להיות מסווגת לתוכנה המצפינה "נתונים במעבר" ותוכנה המצפינה "נתונים במצב מנוחה". נתונים במעבר משתמשים בדרך כלל בהצפנה אסימטרית, ונתונים במצב מנוחה משתמשים בדרך כלל בצפני מפתח סימטריים.

ניתן לחלק עוד יותר צפני מפתח סימטריים לצפני זרמים ולצפני בלוק. צופני זרם מצפינים בדרך כלל טקסט רגיל ביט או בייט בכל פעם, והם משמשים לרוב להצפנת תקשורת בזמן אמת. המפתח משמש כדי לקבוע את המצב ההתחלתי של מחולל זרם מפתח, והפלט של מחולל זה משמש להצפנת הטקסט הפשוט. אלגוריתמי צופן בלוקים מפצלים את הטקסט הפשוט לבלוקים בגודל קבוע ומצפינים בלוק אחד בכל פעם. לדוגמה, AES מעבד בלוקים של 16 בתים, בעוד קודמו DES מצפין בלוקים של שמונה בתים.

== ראו גם==
* פרוטוקול קריפטוגרפי
* מפתח ציבורי
* צופן סימטרי
* SSL

==קישורים חיצוניים==

== הערות שוליים ==

קטגוריה:קריפטוגרפיה
קטגוריה:תוכנות אבטחת מחשבים
לוליגו הכף

לוליגו הכף המכונה צ'וקה (שם מדעי: Loligo reynaudii) הוא מין של דיונון ממשפחת הלוליגיים החי לאורך כף התקווה הטובה שבדרום אפריקה. בעבר נחשב לתת-מין של לוליגו שקוף.

==תיאור==
הדיונון מגיע לאורך 20 עד 30 ס"מ ובעל גוף דק עם שמונה זרועות קצרות ועוד שתי זרועות ציד ארוכות בעלות עוקצים העוזרים לאחוז בטרף. המעטפת דמוית-יהלום ובעלת גלימה שקופה ארוכה יחסית. הראש גדול עם עיניים צהובות מכוסות בקרום דק. לדיונונים ראייה טובה והם בעלי יכולת להפוך את צבעם במהירות להסוואה.

הדיונון מצוי בימים הממוזגים בעומק של עד 200 מטרים לחופי דרום אפריקה בין מפרץ פולס לפורט אליזבת ואולי מגיע עד לחופי פורט אלפרד (Port Alfred). 

הוא נודד בלהקות גדולות במים הרדודים ומחפש טרף של חסילונים ודגים קטנים. הלהקות מתרבות על חופי הים בין קייפ פוינט (Cape Point) לפורט אליזבת ויוצרים צבורות ביצים דמויי-נקניק הדבוקים לקרקעית. הדיונונים המטפלים בצאצאיהם מושכים שלל טורפים לרבות: דוב ים איוני, כרישן שורי, טריגון קצר זנב, אגפית נטלנסיס, גלדניים, עופות ימיים, לווייתנים ועוד טורפים רבים.

==קישורים חיצוניים==

==הערות שוליים==

קטגוריה:טקסונים שתוארו בידי אלסיד ד'אורביני
קטגוריה:בעלי חיים שתוארו ב-1841
קטגוריה:לוליגיים
קטגוריה:בעלי חיים ימיים באפריקה הדרומית
תמנון אינסולריס

תְּמָנוּן אינסולריס (שם מדעי: Octopus insularis), הוא מין של תמנון ממשפחת התמנוניים, אשר התגלה לחופי ברזיל בשנת 2008 כשנחשב בגילויו לתמנון מצוי, אך הכיל תכונות ייחודיות. הוא מצוי במי האוקיינוס האטלנטי בין חופי ברזיל למפרץ מקסיקו ואולי גם לדרום פלורידה וייתכן שתפוצתו רחבה אף יותר. הוא קיבל את השם "insularis", מאחר שנמצא בעיקר בכמה איים בברזיל כמו פרננדו די נורוניה ופאולוס הקדוש. עם זאת לרוב הוא חי על קרקעית הים לאורך חופים חמימים ושוניות בעומק של 30 מטרים מפני הים.

== מאפיינים ==
תמנון זה קטן מאוד עם מעטפת באורך מרבי של 12 ס"מ ולרוב קטן יותר (8 ס"מ בזכרים, 9.5 ס"מ בנקבות) וצבעו הרגיל אדום-חום. תמנון זה בעל יכולת ייחודית לספוג מים בזימיו לזמן רב המאפשר לו לצאת מהמים ולהלך על היבשה, תוך שהוא פורש את זרועותיו כדי להתגלגל על הקרקע בין בריכות סלעים. התמנון הוא צייד המחפש סרטנים משלל סוגים, ביניהם מסרטן סלעים אדום, משבלולים ומצדפות ודגים קטנים. מחקר מצא שגם תמנונים גדולים יחסית יעדיפו לאכול סרטנים קטנים יחסית, מאחר שהם פשוטים יותר לציד.

אויביו כוללים מורנות, טחניים ומפרקתן הבינים. תמנון שנתפס יכול לפלוט ענן דיו כהה המבלבל את אויביו והוא יכול גם להשיר רגל שנתפסה אך ההגנה העיקרית שלו הוא הסוואתו החזקה ויכולתו לשנות צבע בזמן קצר.

תמנון זה מתרבה בקצב איטי יותר מהתמנון המצוי, בעיקר בחורף וההתבגרות המינית של הצאצאים לוקחת שנתיים.

==קישורים חיצוניים==

קטגוריה:תמנוניים
קטגוריה:בעלי חיים שתוארו ב-2008
קטגוריה:בעלי חיים באוקיינוס האטלנטי
אפי טיומקין

אפי טיומקין (נולד ב-20 בפברואר 2000) הוא כדורסלן ישראלי, המשחק בעמדת הרכז בקבוצת הפועל כפר קאסם בליגה הלאומית.

== ביוגרפיה ==
טיומקין נולד וגדל בכפר סבא, שם שיחק מגיל 7 בקבוצת הכדורסל המקומית.

== קריירה ==
טיומקין החל את פעילותו במחלקת הנוער של מועדון הפועל כפר סבא כבר בגיל 7. את הופעת הבכורה בקבוצת הבוגרים ערך בעונת 2016/17.

בתיכון למד במגמת הכדורסל של תיכון כצנלסון, שם העמיד ממוצעים של 14.5 נק׳, 5.0 ריב׳ ו-2.5 אס׳ למשחק.

טיומקין החל את דרכו בקריירת הבוגרים בעונת 19/20, כאשר חתם במועדון מכבי אשדוד, איתה רשם הופעות בודדות בליגת העל. 

בעונת 20/21, חתם טיומקין במועדון הכדורסל מכבי הוד השרון בליגה הלאומית, שם העמיד ממוצעים של 7.0 נק', 2.6 ריב' ו-2.0 אס' למשחק. בעונת 2021/2022, חתם טיומקין לשנה בהפועל רמת גן גבעתיים, שם העמיד ממוצעים של 9.9 נק׳, 3.1 ריב׳, 2.2 אס׳ ו-1.2 חטיפות למשחק. במחזור ה-9 של העונה, זכה בתואר חמישיית המחזור של איגוד הכדורסל כאשר הוביל את הפועל ר״ג/גבעתיים לניצחון מרשים על הפועל עפולה, עם 23 נק׳, 4 אס׳, 5 ריב׳, 4 חטיפות וסיום המשחק עם מדד 27. בעונת 2022/2023, עבר טיומקין להפועל חבל מודיעין, אשר במהלכה נפצע בקרסול וסיים אותה בממוצעים של 4.5 נק׳ ואסיסט אחד למשחק. עונת 2023/2024, בה שיחק טיומקין בהפועל כפר קאסם, הייתה העונה הטובה ביותר בקריירה שלו עד כה. אותה סיים עם ממוצעים של 17.1 נק׳, 3.9 ריב׳, 3.2 אס׳ ו-1.6 חטיפות, באחוזים של 58.8% לשתיים ו38.2% לשלוש וזכה בתואר החמישייה השנייה של העונה.

=== נבחרות ישראל ===
טיומקין היה שותף פעמיים ביציאה למוקדמות אליפות אירופה של נבחרת ישראל בכדורסל 3X3, כאשר בקיץ 2017 נבחרת הנוער בה היה שותף טיומקין, העפילה לאליפות אירופה.

בדצמבר 2018 יצא יחד עם נבחרת ישראל U19 לטורניר חג המולד בבלגיה (xmastournamet), שם הגיע ביחד עם הנבחרת עד לשלב חצי הגמר.

== קישורים חיצוניים ==
* [https://ibasketball.co.il/שחקן/39-אפי-טיומקין/ פרופיל השחקן] באתר איגוד הכדורסל בישראל.
* [https://basket.co.il/player.asp?PlayerId=12350 פרופיל השחקן] במנהלת ליגת העל בכדורסל.

== הערות שוליים ==

# <small>לאומית: [https://isport.co.il/%D7%9B%D7%93%D7%95%D7%A8%D7%A1%D7%9C-%D7%91%D7%A0%D7%99-%D7%9B%D7%A4%D7%A8-%D7%A7%D7%90%D7%A1%D7%9D-%D7%92%D7%91%D7%A8%D7%94-8689-%D7%A2%D7%9C-%D7%9E-%D7%A1-%D7%A6%D7%A4%D7%AA-%D7%91%D7%9C%D7%99/ ניצחון היסטורי לבני כפר קאסם בליגה לאומית Winner], אתר ישראל ספורט, 5 בדצמבר 2023.</small>
# <small>לאומית: [https://www.facebook.com/LeumitLeague/videos/499646371528817/שד ראיון עם אפי טיומקין במגזין הלאומי], עמוד הליגה הלאומית בכדורסל בפייסבוק, 1 במרץ 2023.</small>
# <small>לאומית: [https://scontent.ftlv1-1.fna.fbcdn.net/v/t39.30808-6/263330723_5104400602922726_5514912593352304843_n.jpg?_nc_cat=110&ccb=1-7&_nc_sid=730e14&_nc_ohc=CgE3buuL8o4AX_xaJHy&_nc_ht=scontent.ftlv1-1.fna&oh=00_AT8WgRNHUemND1X-KJWH_IzGmoAdKjdP_7QU7zI9P6HlsQ&oe=62E3E2F4 חמישיית המחזור, עונת 21/22, מחזור 9.]</small>
# <small>לאומית: [https://www.instagram.com/p/C0mWnbCIHIM/?utm_source=ig_web_copy_link&igsh=MzRlODBiNWFlZA%3D%3D חמישיית המחזור השני, עונת 23/24, מתוך עמוד האינסטגרם של הליגה.]</small>

קטגוריה:כדורסלנים ישראלים
קטגוריה:כפר סבא: כדורסלנים
קטגוריה:כדורסלני הפועל כפר קאסם
קטגוריה:כדורסלני הפועל חבל מודיעין
קטגוריה:כדורסלני מכבי אשדוד
קטגוריה:כדורסלני מכבי הוד השרון
אפי טיומקין
קטגוריה:כדורסלני הפועל כפר סבא
קטגוריה:בוגרי תיכון כצנלסון
קטגוריה:ישראלים שנולדו ב-2000
אינדיגו (סרט)

אינדיגו (ברוסית: Инди́го) הוא מותחן מדע בדיוני רוסי בבימויו של רומן פריגונוב. הקרנת הבכורה התקיימה ב-26 במרץ 2008. תקציב הסרט עמד על 2.6 מיליון דולר והוא הכניס 4.6 מיליון דולר, למרות ביקורות שליליות לרוב.

== עלילה ==
חבורה של בני נוער רגילים לכאורה מסתתרת מעיניים סקרניות על גג בניין רב קומות במוסקבה. חיפוש בדידות והיצמדות זה לזה גורם להם לבחור. הם אינדיגו, אנשי העתיד. הם חשים בסכנה, מבינים את שפת החיות, קוראים מחשבות וזוכרים את חייהם הקודמים. ייחודם מפחיד חלק מהאנשים ומשמח אחרים. הם רודפים הורים, מורים, רופאים, את העיתונות והמשטרה המושחתת.

מנהיג חבורת האינדיגו, אנדריי קלאייב, משמיע אזעקה כאשר חבריו מתחילים להיעלם בזה אחר זה. אנדריי מפענח את סבך האירועים המסתוריים והאיומים ומגיע למסקנה שכל בני הנוער שנעלמו בעיר לאחרונה הם אינדיגו. לכוחות לא ידועים יש תוכניות משלהם לעתיד העולם הזה ומי שפתח את המצוד אחר אנשי העתיד יודע לאתר אותם. כדי להינצל, אנדריי, חברתו טניה וחבריהם יצטרכו להשתמש בכל היכולות שלהם נגד רודפיהם.

== שחקנים ודמויות ==
* איוואן יאנקובסקי - אנדריי קלאייב
* מריוס שטנדל - דניס
* מריה שוקשינה - אירינה
* ארטיום טקאצ'נקו - פאבל
* מיכאיל יפרמוב - פיוטר קלאייב
* גושה קוצנקו - ואדים
* ילנה דרובישבה - ורה
* אנסטסטיה ריצ'י - טניה
* רומן שמקוב - ז'קה
* פאבל סליבה - ליוקה
* פאבל יאסנוק - זכאר
* פיוטר סקבורצוב - טיכון
* איוואן מודרוב - וובצ'יק
* ניקיטה פרסניאקוב - חברו של זכאר
* אירינה גורבצ'ובה 
== קישורים חיצוניים ==

* [https://web.archive.org/web/20160305014731/http://2011.russiancinema.ru/index.php?e_dept_id=2&e_movie_id=19948 "אינדיגו"] באתר "אנציקלופדיה של הקולנוע הרוסי"
קטגוריה:סרטים ברוסית
קטגוריה:סרטי מתח רוסיים
קטגוריה:סרטי 2008
קטגוריה:סרטי מותחן פסיכולוגיים
קטגוריה:סרטי גיבורי-על
קטגוריה:סרטי מדע בדיוני רוסיים
קטגוריה:סרטי פעולה רוסיים
רכס וינדי

רכס וינדי (באנגלית: Windy Range) הוא תת רכס של רכסי ביג בנד, של הרי סילקרק שבהרי קולומביה, שבדרום מזרח פרובינציית קולומביה הבריטית, שבקנדה.

הרכס ממוקם מצפון לרכס אדאמנט.

שיא גובהו של הרכס (בהר נפטון) 3,201 מטרים מעל פני הים.

שטחו של הרכס - 208 קילומטרים רבועים.

== קישורים חיצוניים ==
* [https://apps.gov.bc.ca/pub/bcgnws/names/23132.html רכס וינדי] באתר השמות הרשמי של ממשלת קולומביה הבריטית
* [https://bivouac.com//ArxPg.asp?ArxId=71 רכס וינדי] באתר "אנציקלופדיית ההרים הקנדית"
* [https://mapcarta.com/24711864 מפת רכס וינדי]
* [https://www.geodata.us/canada_names_maps/maps.php?featureid=JBPFO&f=308 תצלום לוויין של רכס וינדי]
* [https://www.mindat.org/feature-6183093.html רכס וינדי] באתר mindat
* [https://www.viewweather.com/w894855-weather-forecast-for-windy_range-british_columbia.html תחזית מזג אוויר עדכנית ארוכת טווח עבור רכס וינדי]

== הערות שוליים ==

וינדי
כל כך מוכר

כל כך מוכר הוא סינגל שהוקלט על ידי הזמרת הישראלית מרגלית צנעני. את השיר הוציאה לאור חברת התקליטים האחים ראובני במאי 1989. הוא נכלל כרצועה וכסינגל הראשון מאלבום האולפן הרביעי של הזמרת מנטה.

== רקע וכתיבה ==
השיר נכתב והולחן על ידי רוני ערן ויאיר קלינגר והופק על ידי ירוסלב יעקובוביץ'. השיר הופץ כסינגל רשמי מתוך מנטה, על מנת לעזור בקידום המסחרי שלו. ב-23 במאי 1989 נכנס השיר למצעד הסינגלים של תחנת הרדיו רשת ג' והגיע למקום ה-20. ב-13 ביוני אותה השנה עלה למקום ה-23 – הדירוג הגבוה ביותר אליו הגיע. ב-25 ביולי יצא השיר מהמצעד לאחר תשעה שבועות רצופים. בנוסף, השיר הגיע למקום השני במצעד הסינגלים היומי של מדיה פורסט.

== וידאו קליפ ==
"כל כך מוכר" לא הועלה באופן רשמי לערוץ היוטיוב של צנעני, אך בשנת 2014 הועלה אודיו לא רשמי שלו ליוטיוב.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
|-
!עולם
|מאי 1989
|תקליטור
|האחים ראובני
|}

== הערות שוליים ==

קטגוריה:שירי 1989
קטגוריה:סינגלים מ-1989
קטגוריה:שירי מרגלית צנעני
קטגוריה:שירים בעברית
קטגוריה:סינגלים בהוצאת האחים ראובני
מוזיאון ניקולה טסלה

מוזיאון ניקולה טסלה (בסרבית: Музеј Николе Тесле, בליטון: Muzej Nikole Tesle) הוא מוזיאון מדע הממוקם במרכז בלגרד, בירת סרביה. הוא מוקדש לכבוד ולהצגה של חייו ופועלו של ניקולה טסלה, וזהו גם מקום קבורתו. המוזיאון מכיל למעלה מ-160,000 מסמכים מקוריים, 2,000 ספרים וכתבי עת, 1,200 תערוכות טכניות היסטוריות, 1,500 תצלומים של חפצים מקוריים ומכשירים, ויותר מ-1,000 תוכניות ושרטוטים.

ארכיון ניקולה טסלה צורף לתוכנית זיכרון עולם של אונסק"ו בשנת 2003 בשל תפקידו המשמעותי של טסלה בהיסטוריה של חשמול העולם ובהתקדמות הטכנולוגית בתחום זה.<ref name="mow"></ref>

== היסטוריה ==
מוזיאון ניקולה טסלה שוכן בוילת מגורים שנבנתה בשנת 1927 על פי העיצובים של האדריכל הסרבי דראגישה בראשובאן (Dragiša Brašovan). הבניין שימש למטרות שונות עד 5 בדצמבר 1952, אז נוסד המוזיאון, בהתאם להחלטת ממשלת הרפובליקה הפדרלית של יוגוסלביה. פריטים מסוימים למוזיאון נשלחו ב-7 בספטמבר 1951 מניו יורק לבלגרד, שהייתה אז בתחומי יוגוסלביה, בעקבות מאמציהם של סאווה קוסנוביץ' (Sava Kosanović), אחיינו וקרוב משפחתו הקרוב ביותר של טסלה,<ref>KGB agent, codename "KOLO", see American Espionage and Project Venona</ref> ועורך דינו, פיליפ ויטנברג.

=== תערוכות ===
תערוכת הקבע נפתחה לקהל לראשונה ב-1955. מעת לעת חלו בה כמה שינויים, אבל במשך שנים רבות הרעיון הבסיסי נשאר זהה. חלקה הראשון הוא בעיקר תערוכת זיכרון, בעוד חלקה השני הוא אינטראקטיבי, עם מודלים תלת-ממדיים של המצאותיו של טסלה. מעת לעת, המוזיאון מארגן תערוכות נושאיות של מסמכים, תצלומים וחומר נוסף על מנת להציג תקופות שונות מחיי ההמצאה של טסלה.

== מבחר תמונות ==
<gallery mode="nolines">
קובץ:Tesla circa 1890.jpeg|טסלה, תמונה שצילם נפוליאון סרוני ב־1890 לערך
קובץ:Nikola Tesla birth certificate.png|רשומות הטבלתו לנצרות של טסלה, בערך מ-24 ביולי 1856.
קובץ:Moteur à induction.jpg|עותק של משנת 1887, המנוע המקורי נשמר באימפריאל קולג'
קובץ:Générateur électrique.jpg|חתך רוחב של מנוע א־סינכרוני הבנוי לפי עקרונותיו של טסלה
קובץ:Expérience de l'oeuf de Colomb.jpg| את שאלת שאלת ביצת קולומבוס באמצעות סיבוב הביצה על חודה. זהו עותק של המנוע המקורי שהוצג בתערוכה העולמית של שיקגו (בשנת 1893).
קובץ:Générateur et ligne à haute tension.jpg| המדגימה הפקה, הולכה וניצול של אנרגיה חשמלית.
קובץ:MNT Brodic.JPG|דגם של סירה המופעלת בשלט רחוק
קובץ:La première télécommande.jpg|יחידת השליטה מרחוק של דגם הסירה
קובץ:Nikola Tesla Museum 030.jpg|סליל טסלה
קובץ:Urne-Tesla-MuseedeBelgradedeTesla.jpg|כד אפרו של טסלה
קובץ:Nikola Tesla Museum 024.jpg|פרוטומה של טסלה
קובץ:Nikola Tesla Museum 011.jpg|חפציו האישיים
קובץ:Nikola Tesla Museum 012.jpg|חליפתו של טסלה
קובץ:Nikola Tesla Museum 029.jpg|תיירים משתתפים בהדגמה באחד מהמוצגים האינטראקטיביים
קובץ:Nikola Tesla Museum 003.jpg|דגם סירה נוסף
</gallery>

== ראו גם ==
* ניקולה טסלה
* מגדל וורדנקליף

== קישורים חיצוניים ==

* 
* 

== הערות שוליים ==

ניקולה טסלה
קטגוריה:מוזיאונים למדע
קטגוריה:הנצחת ניקולה טסלה
טורונטו רבתי

אזור טורונטו רבתי (באנגלית: Greater Toronto Area, או בקיצור GTA) הוא המטרופולין המאוכלס ביותר בקנדה. המטרופולין כולל בין היתר את העיר טורונטו. בסך הכל אזור זה כולל 25 רשויות עירוניות, פרבריות וכפריות.<ref>OECD "OECD Territorial Reviews OECD Territorial Reviews: Toronto, Canada 2009" OECD Publishing, p37</ref>

אזור טורונטו רבתי משתרע בסך הכל על פני 7,124 קמ"ר וצפיפות האוכלוסין באזור זה, נכון לשנת 2016, הייתה 850 תושבים לקמ"ר.

לפי מפקד האוכלוסין של 2016 אזור טורונטו רבתי כלל באותה העת 6,417,516 תושבים.<ref></ref>

==קישורים חיצוניים==

==הערות שוליים==

קטגוריה:קנדה: גאוגרפיה
קטגוריה:מטרופולינים
מטרופולין דאלאס-פורט וורת'-ארלינגטון

מטרופולין דאלאס-פורט וורת'-ארלינגטון (באנגלית: The Dallas–Fort Worth metroplex) הוא אזור מטרופוליני במדינת טקסס שבארצות הברית אשר משתרע על פני 11 מחוזות שונים. המטרופולין מהווה את המרכז הכלכלי והתרבותי של החלק הצפוני של מדינת טקסס. תושבי האזור הזה מכנים לעיתים את האזור בשם DFW על שם שדה התעופה הבינלאומי של האזור או המטרופלקס.

המטרופולין מכיל את הריכוז הגבוה ביותר של מכללות ואוניברסיטאות במדינת טקסס.

על פי מפקד האוכלוסין של 2020 אוכלוסיית המטרופולין מנתה באותה העת 7,637,387 תושבים<ref name=":1"></ref>, מה שהופך אותו למטרופולין המאוכלס ביותר במדינת טקסס ובדרום ארצות הברית, ולמטרופולין הרביעי בגודלו בארצות הברית כולה. המטרופולין משתרע בסך הכל על פני 24,000 קמ"ר. בשנת 2016 היה לאזור זה את קצב גידול האוכלוסין הגבוה ביותר בכל ארצות הברית.

==קישורים חיצוניים==

==הערות שוליים==

קטגוריה:טקסס
קטגוריה:ארצות הברית: אזורי מטרופולין
מטרופולין ריברסייד-סן ברנרדינו-אונטריו

מטרופולין ריברסייד-סן ברנרדינו-אונטריו (באנגלית: Riverside–San Bernardino–Ontario metropolitan area), אשר ידוע גם בשם Inland Empire, הוא מטרופולין הנמצא בחלק הדרומי של מדינת קליפורניה שבארצות הברית. המטרופולין הוא חלק מאזור לוס אנג'לס רבתי.

על פי מפקד האוכלוסין של 2020 אוכלוסיית המטרופולין מנתה באותה העת כ-4.6 מיליון תושבים.<ref name="Population"></ref> המטרופולין משתרע בסך הכל על פני 70,000 קמ"ר.

רוב אוכלוסיית המטרופולין ממוקמת בחלק הדרום-מערבי של מחוז סן ברנרדינו ובחלק הצפון-מערבי של מחוז ריברסייד.

==קישורים חיצוניים==

==הערות שוליים==

קטגוריה:קליפורניה
קטגוריה:ארצות הברית: אזורי מטרופולין
Snowfall: The Tony Bennett Christmas Album

Snowfall: The Tony Bennett Christmas Album (בעברית: "שלג יורד: אלבום חג המולד של טוני בנט") הוא האלבום ה-26 ואלבום חג המולד הראשון של הזמר האמריקאי טוני בנט. את האלבום הוציאה חברת התקליטים קולומביה רקורדס לאור ב-6 באוקטובר 1968.<ref>[https://tonybennett.com/media.php?ty=album&tb=10 Tony Bennett.com]</ref> הוא הופק בידי רוברט פרנון.

== רקע ==
האלבום Snowfall: The Tony Bennett Christmas Album היה שיתוף הפעולה הראשון בין בנט ופרנון, על-אף שהיו ידידים טובים עוד בשנות ה-50. פרנון, שבדרך כלל עושה את עבודות ההפקה שלו בלונדון שב, הגיע לניו יורק לאחת משתי הפגישות בהן הצמד הפיק את האלבום. שש רצועות הוקלטו באולפנים של חברת התקליטים קולומביה רקורדס בניו יורק, והארבע הנותרים בלונדון.<ref>Bennett, The Good Life, p. 198.</ref>

האלבום פורסם מחדש בשנת 1994 בפורמט תקליטור, הכולל עטיפה ורצועת בונוס חדשה בשם "I'll Be Home for Christmas". רצועה זו הוקלטה במהלך הופעה חיה של בנט ב-The Jon Stewart Show. בשנת 2007 יצא Snowfall: The Tony Bennett Christmas Album במהדורה חדשה פעם נוספת, הכוללת עטיפה חדשה ו-DVD ובו קטעים מסדרת הטלוויזיה "Tony Bennett: A Family Christmas".

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)
| פלטינה
| 1,000,000
|}

== קישורים חיצוניים ==

== הערות שוליים ==

קטגוריה:אלבומי טוני בנט
קטגוריה:אלבומי חג המולד
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
I've Gotta Be Me

I've Gotta Be Me (בעברית: "אני חייב להיות אני") הוא האלבום ה-27 של הזמר האמריקאי טוני בנט.<ref>[https://books.google.it/books?id=rykEAAAAMBAJ&pg=RA1-PA66&dq=bennett+Gotta+Be+Me+9882&hl=it&sa=X&ved=0CCEQ6AEwAGoVChMIhuXJiabWxwIVRYssCh348Ai7#v=onepage&q=bennett%20Gotta%20Be%20Me%209882&f=false Billboard Aug 23, 1969]</ref> את האלבום הוציאה חברת התקליטים קולומביה רקורדס לאור באוגוסט 1969, לאחר שהוקלט בחודשים ינואר–מרץ אותה השנה.<ref>[http://www.discogs.com/Tony-Bennett-Ive-Gotta-Be-Me/release/1638772 At Discogs]</ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
לוס אנג'לס רבתי

לוס אנג'לס רבתי (באנגלית: Greater Los Angeles) היא מטרופולין הנמצאת בחלק הדרומי של מדינת קליפורניה שבארצות הברית. זוהי המטרופולין השנייה בגודלה בארצות הברית (אחרי המטרופולין של ניו יורק) והיא מורכבת מחמישה מחוזות.

על פי מפקד האוכלוסין של 2019 אוכלוסיית המטרופולין מנתה באותה העת 18,710,563 תושבים.<ref name=c2019>[https://www2.census.gov/programs-surveys/popest/tables/2010-2019/metro/totals/csa-est2019-annchg.xlsx 2019 population estimates for CSAs, US Census Bureau]</ref> המטרופולין משתרעת בסך הכל על פני 87,940 קמ"ר, כך שהיא המטרופולין הגדולה ביותר בשטחה בארצות הברית.

באזור יש שלוש מטרופולינים: מטרופולין ריברסייד-סן ברנרדינו-אונטריו, מטרופולין ונטורה אוקסנרד (מחוז ונטורה ) והמטרופולין של לוס אנג'לס<ref>[https://web.archive.org/web/20100311003905/http://abclocal.go.com/kabc/story?section=news%2Flocal%2Flos_angeles&id=7319588 List of Southland's worst schools released | abc7.com]. Abclocal.go.com (March 8, 2010). Retrieved on July 29, 2013.</ref> הכולל את מחוז לוס אנג'לס ומחוז אורנג' בלבד.

==קישורים חיצוניים==

==הערות שוליים==

קטגוריה:קליפורניה
קטגוריה:ארצות הברית: אזורי מטרופולין
מטרופולין מיניאפוליס–סנט פול

מטרופולין מיניאפוליס–סנט פול (באנגלית: Minneapolis–Saint Paul), הידוע גם בכינוי הערים התאומות (באנגלית: Twin Cities), הוא האזור העירוני המאוכלס ביותר במדינת מינסוטה אשר ממוקם במפגש הנהרות מיסיסיפי, מינסוטה וסנט קרואה אשר במדינת מינסוטה שבארצות הברית. האזור כולל 11 מחוזות במינסוטה ו-2 מחוזות בוויסקונסין.

על פי מפקד האוכלוסין של 2020 אוכלוסיית המטרופולין מנתה באותה העת 3,690,261 תושבים.<ref></ref> המטרופולין משתרע בסך הכל על פני 16,483 קמ"ר.

==קישורים חיצוניים==

==הערות שוליים==

קטגוריה:מינסוטה: יישובים
קטגוריה:ארצות הברית: אזורי מטרופולין
Log4j

Log4j היא ספריית קוד פתוח מבוססת Java, חלק ממיזמי קרן התוכנה אפאצ'י, המשמשת לניהול קובצי לוג.

גרסה ראשונה של הספרייה פותחה על ידי Ceki Gülcü. בהמשך פותחה גרסה Log4j 2, שאינה תואמת לאחור לגרסה 1. באוגוסט 2015 ניתנה המלצה למשתמשי גרסה 1 לחדול להשתמש בה ולעבור לגרסה 2. Gülcü יצר מאז את SLF4J, Reload4j ו-Logback כמו חלופות ל-Log4j. 

== Log4Shell == 

ב-9 בדצמבר 2021 פורסם דבר קיומה של פרצת אבטחה חמורה בספרייה, המאפשרת לתוקף מרוחק להריץ קוד על שרת המריץ תוכנה הכוללת ספרייה זו, ללא צורך בהזדהות. הפרצה קיבלה את השם Log4Shell, וזיהויה הוא CVE-2021-44228. תחילה הוזהרו מהפרצה משתמשי המשחק מיינקראפט, שהתבקשו לעדכן את תוכנת המשחק, ובהמשך התברר שתוכנות רבות, בהן אלה של סיסקו, VMWare ונטאפ, חשופות לפרצה זו, המסכנת מיליוני משתמשים בעולם. לסגירת הפרצה פורסמה גרסה 2.15.0 ואחריה גרסה 2.17.0, וכן פורסם מעקף למי שמתקשה במעבר לגרסה המתוקנת.

==קישורים חיצוניים==

* 
* 

==הערות שוליים==

קטגוריה:קרן התוכנה אפאצ'י
קטגוריה:תוכנה חופשית
בטון פולימרי

בטון פולימרי הוא בטון המכיל פולימר כ. במקרים מסוימים נעשה שימוש בפולימר בנוסף לצמנט פורטלנד ליצירת בטון פולימר צמנט (PCC) או בטון פולימרי מותאם (PMC). פולימרים בבטון נמצאים בפיקוח מאז 1971.

== הרכב ==
בבטון פולימרי, נעשה שימוש ב לעיתים קרובות, אך בדרך כלל משתמשים ב כמרכיב הפולימרי העיקרי בשל יציבותם התרמית הגבוהה ועמידותם בפני מגוון רחב של כימיקלים. בטון פולימרי מורכב גם מאגרגטים הכוללים סיליקה, קוורץ, גרניט, אבן גיר וחומרים אחרים. האגרגט צריך להיות באיכות טובה, נקי מאבק ופסולת אחרת ויבש. אי עמידה בקריטריונים אלה עלול להפחית את חוזק הקשר בין הקושר הפולימרי למקשר.

== שימושים ==
ניתן להשתמש בבטון פולימרי לבנייה חדשה או לתיקון בטון ישן. תכונות האדהזיה של בטון פולימרי מאפשרות תיקון הן של בטון פולימרי והן של בטון על בסיס צמנט קונבנציונלי. עמידות לקורוזיה והחדירות הנמוכה של בטון פולימרי מאפשרות להשתמש בו בבריכות שחייה, מבני ביוב, תעלות ניקוז, תאים אלקטרוליטיים, לשחזור מתכות בסיסיות ומבנים אחרים המכילים נוזלים או כימיקלים קורוזיביים. הוא מתאים במיוחד לבנייה ושיקום של בורות ביוב בשל יכולתם לעמוד בגזי ביוב רעילים וחיידקים הנפוצים במערכות ביוב. בניגוד למבני בטון מסורתיים, בטון פולימרי אינו דורש ציפוי או ריתוך של תפרים מוגנים מ-PVC.<ref name="geneva"></ref>

היישום של בטון פולימרי היה מועט בעשרות השנים הראשונות לקיומו בשל העלויות הגבוהות והקושי הקשורים לטכניקות הייצור שלו. עם זאת, ההתקדמות האחרונה הובילה להוזלות משמעותיות בעלויות, והשימוש בבטון פולימרי הולך והופך נפוץ יותר בהדרגה.

== תכונות מכניות וכימיות ==
התכונות המדויקות של הבטון הפולימרי תלויות בתערובת, בסוג הפולימר, בסוג האגרגטים ועוד.<ref></ref> תכונות משותפות לכלל תערובות הבטון הפולימרי:
* המקשר יקר יותר ממלט.
* חוזק מתיחה גדול משמעותית מבטון פורטלנד לא מזוין (מאחר שפלסטיק פולימרי 'דביק' יותר ממלט ובעל חוזק מתיחה גבוה יותר).
* חוזק לחיצה דומה או גדול יותר מבטון פורטלנד.
* אשפרה מהירה יותר.
* הידבקות טובה לרוב המשטחים, כולל לחיזוקים.
* עמידות טובה לטווח ארוך ביחס למחזורי הקפאה והפשרה.
* חדירות נמוכה למים ותמיסות אגרסיביות.
* עמידות כימית משופרת.
* עמידות טובה בפני קורוזיה.
* משקל סגולי נמוך.
* ניתן לרטט על-ידי ויברטור, ביתר קלות כדי למלא חללים בטפסות.
* מאפשר שימוש בחומרים רגילים לשחרור טפסות (ביישומים מסוימים).

==הערות שוליים==

קטגוריה:בטון
סמואל לי

סמואל לי (באנגלית: Samuel Lee; 14 במאי 1783 – 16 בדצמבר 1852) היה מזרחן אנגלי, פרופסור באוניברסיטת קיימברידג'.

== ביוגרפיה ==
סמואל לי נולד בכפר בסביבות שרוסברי למשפחה ענייה. לאחר שרכש השכלה בסיסית, התחיל לעבוד בנגרות. במקביל הוא למד מספר שפות, לימד בבית ספר ומסר שיעורים פרטיים בפרסית והינדו.

ארגון צדקה נוצרי נתן לו מלגת לימודים באוניברסיטת קיימברידג' בה התחיל ללמוד בשנת 1813. בשנת 1819 לאחר סיום לימודי תואר שני הוא מונה לפרופסור בערבית ובשנת 1827 סיים עבודת הדוקטורט. בשנת 1823 סמואל לי פרסם גרסה של פשיטתא שעברה מספר מהדורות.

בשנת 1829 פרסם תרגום של ספר מסעות של אבן בטוטה. בשנת 1831 הוא מונה לפרופסור לעברית באוניברסיטת קיימברידג' וכיהן בתפקיד זה עד לשנת 1848. בתקופה זו הוא פרסם בין היתר ספר דקדוק עברי ותרגום של ספר איוב.

בשנת 1848 הזמין לאוניברסיטה את אחמד פארס א-שדיאק לתרגום חדש של הביבליה לערבית. תרגום זה פורסם רק אחרי מותו של לי ונחשב בין התרגומים הטובים עד היום.

== קישורים חיצוניים ==

* [https://en.wikisource.org/wiki/Dictionary_of_National_Biography,_1885-1900/Lee,_Samuel_(1783-1852) ביוגרפיה]
* [https://librivox.org/author/11326?primary_key=11326&search_category=author&search_page=1&search_form=get_results תרגום ספר של אבן בטוטה]

קטגוריה:מזרחנים בריטים
קטגוריה:בוגרי אוניברסיטת קיימברידג'
קטגוריה:סגל אוניברסיטת קיימברידג'
קטגוריה:מתרגמים לאנגלית
קטגוריה:מתרגמים מערבית
קטגוריה:מתרגמים מעברית
קטגוריה:בריטים שנולדו ב-1783
קטגוריה:נפטרים ב-1852
מרדארה

מרדארה (בסרבית: Мердаре) הוא כפר הממוקם במחוז טופליצה, בסרביה.

על פי מפקד האוכלוסין של 2011, הכפר מונה 151 נפשות. מעבר הגבול בין מרכז סרביה לקוסובו נמצא במרדארה.

ישוב זה מיושב ברובו בסרבים (לפי המפקד משנת 2002), ובשלושת המפקדים האחרונים הבחינו בירידה במספר התושבים.

==קישורים חיצוניים==

==הערות שוליים==

קטגוריה:סרביה: יישובים
גל סופות הטורנדו בארצות הברית (2021)

סופת הטורנדו בארצות הברית (2021) הייתה סופת טורנדו נדירה שהתרחשה ב-10–11 בדצמבר 2021 בדרום ארצות הברית והמערב התיכון. הסופה החלה בצפון מזרח ארקנסו, והמשיכה למיזורי, אילינוי, טנסי, וקנטקי.

הערכות ראשוניות מצביעות על כך שמשפחת הטורנדו - שזוהתה על ידי כמה כלי תקשורת כ"טורנדו ארבע המדינות", בשל מאפיינים הדומים של הסופה לטורנדו התלת-מדינות ב-1925 - עשויה לחתוך נתיב של עד 250 מייל (400 ק"מ). סופות רעמים אחרות השפיעו על חלקים ממזרח מיזורי, דרום אילינוי, מערב ואמצע טנסי, ומערב ומרכז קנטקי בשעות הערב המאוחרות עד שעות הלילה של 11 בדצמבר, כולל שתי סופות טורנדו עזות שפגעו באולינג גרין, קנטקי ומיזורי.

הערכות לא מאומתות מצביעות על כך שהתפרצות הטורנדו גרמה לבין 75–100 מקרי מוות בארבע המדינות. אם יאושרו הנתונים, יהיה זה אירוע הטורנדו הקטלני ביותר בהיסטוריה של מדינת קנטקי, שיעלה על הטורנדו באזור לואיוויל שהתרחש ב-27 במרץ 1890, שגרם לפחות ל-76 הרוגים.<ref></ref>

=== נפגעים ונזק ===
העיר מייפילד בקנטקי ספגה את הנזק הרחב ביותר. דווח כי כ-110 בני אדם נלכדו בבית חרושת לנרות כאשר הטורנדו פגע במקום. 40 בני אדם חולצו מהבניין. נזק חמור נגרם למספר מבנים באזור מייפילד מרכז העיר המסחרי, כולל בית העירייה. גם תחנת הכיבוי ותחנת המשטרה בעיר נהרסו.

מושל קנטקי, אנדי בישיר, הצהיר כי מעל 50 אנשים מתו בעיר, מאוחר יותר הוא העלה את הערכתו ל-70 בני אדם, וכן אמר שמניין ההרוגים עלול לעלות ליותר מ-100. על פי ההערכות, הטורנדו הוא ככל הנראה הטורנדו הקטלני ביותר בהיסטוריה של קנטקי מאז ההתפרצות באזור לואיוויל ב-1890, וההתפרצות הקטלנית ביותר שהתרחשה במדינה מאז התפרצות ב-1974.

מעל 14,000,000 תושבים נותרו ללא חשמל. ברחבי המדינה כולה, היו הערכות שבין 60,000,000 ליותר מ-80,000,000 אנשים נותרו ללא חשמל.<ref></ref>

=== לאחר מכן ===
נשיא ארצות הברית, ג'ו ביידן הכריז על אסון חירום עבור מדינת קנטקי. ביידן גם הצהיר שהוא יאשר הצהרות חירום למדינות אחרות אם יגישו אותן.<ref></ref>

==קישורים חיצוניים==

* 

== הערות שוליים ==

קטגוריה:אסונות טבע ב-2021
קטגוריה:ארצות הברית: אסונות טבע
קטגוריה:2021 בארצות הברית
תה בועות

תה בועות (גם: באבל טי, תה חלב טפיוקה או תה פנינים) הוא משקה שמקורו בטאיוואן של תחילת שנות ה-80 של המאה ה-20.

משקה תה הבועות הידוע ביותר מורכב מתערובת של תה שחור טייוואני חם, פניני טפיוקה (בסינית: 粉圓, פין-יין: fěn yuán; Pe̍h-ōe-jī: hún-î), חלב מרוכז וסירופ (בסינית: 糖漿; פין-יין: táng jiāng) או דבש. תה בועות מוגש לרוב קר. פניני הטפיוקה נוצרו במקור מהעמילן של הקסאווה, שיח טרופי הידוע בשורשיו העמילניים אשר הוכנס לטאיוואן מאמריקה הדרומית בתקופת השלטון הקולוניאלי היפני. פנינים גדולות יותר (בסינית: 波霸/黑珍珠; פין-יין: bō bà/hēi zhēn zhū) החליפו במהירות את אלו.

הייחודיות של המשקה מתבטאת בפניני הטפיוקה, שאותם ניתן ללעוס תוך כדי שתייה, מה שמעניק לצרכן חוויית שתייה סנסציונית וייחודית.<ref></ref>

המשקה מחולק ל-2 קטגוריות: באבל טי בלי חלב ובאבל טי עם חלב. למשקה מגוון סוגי וריאציות שונות, אשר הפופולריות ביותר הן הבאבל תה שחור עם כדורי טפיוקה, והבאבל תה ירוק עם כדורי טפיוקה.

== מקור המשקה ==
שורשי המשקה מתחילים למעשה בשנות ה-40. בשנת 1949 פתח צ'אנג פאן שו חנות תה שבה נמכר תה קר מעורבב בשייקרים של קוקטיילים. שיטה זו הוסיפה לתה הקר מרקם עשיר ודמוי משי עם בועות אוויר קטנות. משקה זה היווה את הבסיס לבאבל מילק טי (תה בועות עם חלב).

ישנם שני עסקים אשר טוענים שהמציאו את השילוב. בעלי חנות התה צ'ון שואי טאנג בטאיצ'ונג טענו שתה הבועות הומצא על ידי לין שוי-הוי בשנת 1985 כאשר הוסיפה בטעות כדורי טפיוקה לתוך תה שחור עם חלב ששתתה, במהלך פגישה עסקית משעממת, וגילתה שהשילוב ביניהם מוצלח וטעים מאוד.<ref></ref> לעומת זאת, בעלי חנות התה הנלין בטאינאן, טייוואן, טענו כי מייסד החנות, טו צון-הו, המציא את הבאבל טי בשנת 1986, לאחר שרכש כדורי טפיוקה לבנים משוק ימוליאו. הוא גילה שהוספת כדורי טפיוקה מבושלים לתה עם חלב יוצרת מרקם ייחודי למשקה.<ref name=":0"></ref> שתי חנויות התה ניהלו מאבק משפטי על זכות הבלעדיות של "הכוס הראשונה של הבאבל טי", מתוך אמונה שזהו חלק קריטי באסטרטגיה העסקית שלהן. לאחר עשור של דיונים משפטיים, פסק בית המשפט כי לבאבל טי יש היסטוריה ארוכה ואין אפשרות לרשום עליו פטנט. לפיכך, כל אחד יכול להכין ולשווק אותו.<ref name=":0" /> 

בהמשך הופיעו בשוק סוג נוסף של כדורי טפיוקה הגדולים ולעיסים יותר מאלה הנקראים פנינים. כדי להבדיל ביניהם, קראו לכדורים הקטנים "פנינים" ולכדורים הגדולים "בובה".

== היבט כלכלי ==
בין 2022 ל-2023 מספר חנויות הבאבל טי בארצות הברית גדל בכ-27.4%.<ref></ref>

בשנת 2022, גודל שוק הבאבל טי העולמי הוערך בכ-2.75 מיליארד דולר, והוא צפוי לצמוח בשיעור שנתי מורכב (CAGR) של 8.9% בין השנים 2023 ל-2030. מומחים מעריכים כי עד שנת 2032 השוק יגיע ל-6.2 מיליארד דולר. בארצות הברית, שבה פועלות מעל 3,000 חנויות באבל טי (נכון ל-2023), המשקה צפוי להניב הכנסה שנתית של 2.2 מיליארד דולר תוך עשר שנים.<ref></ref>

==קישורים חיצוניים==

* 
* [https://www.taiwanit.net/post/taiwan-tea על תרבות התה בטייוואן], באתר Taiwanit, יולי 2018
* [https://www.geektime.co.il/what-can-your-learn-from-the-story-of-bubble-tea/ הסיפור המופלא מאחורי טרנד ה-Bubble Tea הוא שיעור מצוין ביזמות], באתר Geektime, יולי 2017
* [https://mekofefet.com/2020/07/10/boba-milk-tea/comment-page-1/ מתכון להכנת כדורי טפיוקה], באתר מכופפת מקלות

== הערות שוליים ==

קטגוריה:ערכים שבהם תבנית בריטניקה אינה מתאימה
בועות
קטגוריה:המטבח הטאיוואני
ספירליה

ספירליה (שם מדעי: Spiralia) היא קבוצה גדולה של בעלי חיים המהווה לצד הקבוצה אקדיסוזואה (Ecdysozoa) את אחת משתי הקבוצות שבקבוצה קדמוני הפה (Protostomia). הקבוצה כוללת בעלי חיים מגוונים כמו רכיכות, תולעים שטוחות, תולעים טבעתיות וכמה מערכות קטנות יותר.

== מאפיינים ==
המשותף למיני הקבוצה הוא חלוקת תאים בעוברים של רוב המינים בקבוצה לופוטרוכוזואה (למעט המינים שבמערכות החיטחבים, ברכיופודים ופורונידה) ובמערכה גנתוסטומולידה.

== מיון ==
ספירליה מחולקת לשבע קבוצות קטנות יותר: לופוטרוכוזואה (Lophotrochozoa) הכוללת את הרכיכות, תולעים טבעתיות, ברכיופודים, סיקליופורה, חיטחבים, אנטופרוקטה, תולעי חוטם, פורונידה ותולעים סיפוניות, גנתיפרה (Gnathifera) הכוללת את מיקרוגנאטוזואה, גנתוסטומולידה וגלגיליות, גסטרוטריכה, תולעים שטוחות, רומבוזואה, תולעים קוצניות ראש ואורתונקטידה. הקבוצה כוללת את המערכות הבאות:
*רכיכות (Mollusca)
*תולעים טבעתיות (Annelida)
*ברכיופודים (Brachiopoda)
*סיקליופורה (Cycliophora)
*חיטחבים (Bryozoa)
*אנטופרוקטה (Entoprocta)
*תולעי חוטם (Nemertea)
*פורונידה (Phoronida)
*תולעים סיפוניות (Sipuncula)
*תולעים שטוחות (Platyhelminthes)
*גסטרוטריכה (Gastrotricha)
*רומבוזואה (Rhombozoa)
*אורתונקטידה (Orthonectida)
*גלגיליות (Rotifera)
*גנתוסטומולידה (Gnathostomulida)
*מיקרוגנאטוזואה (Micrognathozoa)
*תולעים קוצניות ראש (Acanthocephala)

== קישורים חיצוניים ==

== הערות שוליים ==

קטגוריה:בעלי חיים שתוארו ב-1929
קטגוריה:קדמוני הפה
הליגה הספרדית השנייה בכדורסל

ליגת הכדורסל הספרדית (בספרדית: Liga Española de Baloncesto), הידועה גם בשם LEB Oro, היא הליגה השנייה במבנה ליגות הכדורסל בספרד, אחרי ליגת ה-ACB. הליגה נוסדה בשנת 1996. היא מנוהלת על ידי פדרציית הכדורסל הספרדית ומשחקת תחת חוקי פיב"א.

בליגה מתמודדות 18 קבוצות. בכל עונה, הקבוצה המדורגת ראשונה בסיום העונה הסדירה עולה אוטומטית לליגת העל, ואילו הקבוצות שמסיימות במקום השני עד התשיעי נכנסות לטורניר פלייאוף, בו המנצחת זוכה גם היא לעלות לליגת ה-ACB. שתי הקבוצות האחרונות בליגה יורדות לליגה השלישית (LEB Plata).

בסך הכל 81 קבוצות התחרו ב-LEB Oro מאז הקמתה ב-1996. 19 קבוצות הוכתרו לאלופות ו-30 זכו לעלות ל-ACB (אם כי ארבע מהן לא יכלו לשחק בליגה הראשונה). מלייה היא הקבוצה היחידה ששיחקה בכל עונות הליגה.

== פורמט ==
ואיאדוליד (בסגול) לבראוגן.]]
כל קבוצה בליגה משחקת מול שאר הקבוצות פעמיים, פעם אחת בבית והשנייה בחוץ. כל ניצחון מוסיף שתי נקודות לקבוצה בדירוג הליגה, וכל הפסד מוסיף רק אחת. במחצית העונה, שתי הקבוצות הראשונות בטבלה מעפילות לגביע נסיכת אסטוריאס, גביע הליגה השנייה, המשוחק באולם של מוליכת הטבלה. בסיום העונה הסדירה הקבוצה המדורגת ראשונה עולה ישירות לליגת ה-ACB, הקבוצות המדורגות בין המקום השני לתשיעי משחקות בפלייאוף העלייה (סדרת הטוב מ-5 ברבע הגמר ולאחר מכן פיינל פור) בו המנצחת עולה גם היא לליגה הראשונה, ושתי הקבוצות האחרונות יורדות לליגה השלישית.

== קבוצות לעונת 2023/24 ==
{| class="wikitable sortable"
!קבוצה
!עיר
!קהילה אוטונומית
|-
|אוביידו
|אוביידו
|
|-
|אורנסה
|אורנסה
|
|-
|אליקנטה
|אליקנטה
|
|-
|אסטודיאנטס מדריד
|מדריד
| מדריד
|-
|באסקט קורוניה
|לה קורוניה
|
|-
|גיפוסקואה באסקט
|סן סבסטיאן
|
|-
|טיסונה
|בורגוס
|
|-
|ליידה
|ליידה
|
|-
|מלייה
|מלייה
|
|-
|מנורקה
|מאון
|
|-
|סן פבלו בורגוס
|בורגוס
|
|-
|פואנלברדה
|פואנלברדה
| מדריד
|-
|קאסטיו
|קאסטיון דה לה פלאנה
|
|-
|קלאביחו
|לוגרוניו
|
|-
|קנטבריה
|טורלבגה
|
|-
|קסרס
|קסרס
|
|-
|ריאל בטיס
|סביליה
|
|-
|ריאל ואיאדוליד
|ואיאדוליד
|
|}

== אלופות ==
{| class=wikitable
!עונה
!אלופה
!סגנית
|-
|1996/97
|ולבה
|קאחה קנטבריה
|-
|1997/98
|מורסיה
|פואנלברדה
|-
|1998/99
|בראוגן
|חיחון
|-
|1999/00
|אליקנטה
|אורנסה
|-
|2000/01
|ליידה
|גרנדה
|-
|2001/02
|אליקנטה
|באסקט מנרסה
|-
|2002/03
|מורסיה
|טנריפה
|-
|2003/04
|בילבאו באסקט
|גרנדה
|-
|2004/05
|פואנלברדה
|מנורקה
|-
|2005/06
|ברואסה
|מורסיה
|-
|2006/07
|באסקט מנרסה
|לאון
|-
|2007/08
|באסקט סרגוסה
|ברואסה
|-
|2008/09
|ואיאדוליד
|אליקנטה
|-
|2009/10
|באסקט סרגוסה
|מנורקה
|-
|2010/11
|מורסיה
|אוברדוירו
|-
|2011/12
|טנריפה
|מנורקה
|-
|2012/13
|פורד בורגוס
|אליקנטה
|-
|2013/14
|אנדורה
|פורד בורגוס
|-
|2014/15
|פורד בורגוס
|אורנסה
|-
|2015/16
|פלנסיה
|מלייה
|-
|2016/17
|גיפוסקואה באסקט
|סן פבלו בורגוס
|-
|2017/18
|בראוגן
|באסקט מנרסה
|-
|2018/19
|ריאל בטיס
|בילבאו באסקט
|-
|2019/20
|colspan=2|העונה בוטלה בעקבות מגפת הקורונה בספרדואיאדוליד וגיפוסקואה באסקט הוכרזו כאלופות במשותף
|-
|2020/21
|בראוגן
|גרנדה
|-
|2021/22
|גרנדה
|באסקט ז'ירונה
|-
|2022/23
|אנדורה
|פלנסיה
|-
|2023/24
|באסקט קורוניה
|ליידה
|}

== קישורים חיצוניים ==

קטגוריה:ליגות כדורסל
קטגוריה:ספרד: כדורסל
בריגדת הנחתים הראשונה האימאם חוסיין

<div class="shortdescription nomobile noexcerpt noprint searchaux" style="display:none"> יחידה צבאית</div>
בריגדת הנחתים הראשונה האימאם חוסיין (פרסית: تیپ یکم تفنگداران دریایی امام حسین) היא בריגדת נחתים של צי הרפובליקה האסלאמית של איראן שבסיסה בבנדר עבאס, הורמוזגאן. היחידה היא אחת מיחידות תכאוור (כוחות מיוחדים) בכוחות המזוינים האיראניים.<ref></ref>

בתקופת שלטונו של השאה, חלק גדול מהאימונים הימיים הועברו על ידי הספצנאז של ברית המועצות ושירות הסירות המיוחד הבריטי.<ref></ref> ההכשרה היא תהליך של כ-12 חודשים. לאחר שהמתגייס הוכיח את הדרישות הפיזיות המינימליות, הוא נשלח למספר קורסים להמשך הכשרה.<ref></ref>

== אימונים ==
לפי ממשלת ארצות הברית, צי הרפובליקה האסלאמית של איראן "ככל הנראה מאומן במגוון יכולות, כולל צלילה קרבית, צניחה, תקיפה אמפיבית, תקיפה מוטסת, הריסות תת-מימיות, סיור מיוחד, חיפוש ותפיסה ימית. פעולות אנשי הבירגדה מסוגלים גם להחדרה סמויה מצוללות". <ref>https://www.dia.mil/Portals/110/Images/News/Military_Powers_Publications/Iran_Military_Power_LR.pdf</ref>

== פעילות ==
הבריגדה פועלת במפרץ הפרסי. במבצעיה היא משתמשת בצוללות זעירות.<ref></ref>

== הערות שוליים ==

קטגוריה:יחידות עילית
קטגוריה:איראן: יחידות מיוחדות
קטגוריה:הורמוזגאן
קטגוריה:חיל הים האיראני
ואלרי פקרס

ואלרי פקרס (בצרפתית: Valérie Pécresse; נולדה ב-14 ביולי 1967) היא פוליטיקאית צרפתית חברת מפלגת הרפובליקנים, המכהנת כנשיאת מחוז איל-דה-פראנס (אזור המטרופולין של פריז). היא הייתה מועמדת קואליציית השמרנים בבחירות לנשיאות צרפת 2022. בבחירות לנשיאות היא הגיעה למקום החמישי עם כ-4.8% מהקולות, התוצאה הגרועה ביותר של מועמד הרפובליקנים מאז הקמת המפלגה.

==ביוגרפיה==
פקרס נולדה בניי-סיר-סן. היא בתם של הכלכלן דומיניק רו ושל קתרין ברטאניה. ב-1988 סיימה תואר ראשון מבית הספר הגבוה ללימודי תעשייה וניהול בפריז וב-1992 סיימה תואר במשפטים מבית הספר הלאומי למינהל. היא לימדה משפטים במכון למדע המדינה פריז, עבדה בסוכנות הידיעות הצרפתית.

ב-1997 החלה לעבוד בלשכתו של ראש ממשלת צרפת ליונל ז'וספן ולאחר מכן בלשכתו של נשיא צרפת ז'אק שיראק.

ב-2002 נבחרה לאספה הלאומית כנציגת המושב השני של מחוז איוולין מטעם מפלגת האיחוד למען תנועה עממית (UMP). היא כיהנה כחברה בוועדת התרבות ובוועדת החוקה וכן שימשה הדוברת של מנהיג המפלגה ניקולא סרקוזי.

ב-2007 מונתה לשרה להשכלה גבוהה ומחקר בממשלתו של פרנסואה פֿיוֹן. ביוני 2011 מונתה לשרה לענייני תקציב ורפורמות וכן לדוברת הממשלה. ב-2012 בעקבות הפסד השמרנים בראשות סרקוזי, חזרה לכהן כחברה באספה הלאומית ושימשה חברה בוועדת הכספים.

בדצמבר 2015 נבחרה לנשיאת מחוז איל-דה-פראנס, היא נבחרה לתקופת כהונה נוספת ביוני 2021.

ב-2017 היא הקימה את מפלגת "Soyons libres" ("בואו נהיה חופשיים") בתוך מפלגת הרפובליקנים. היא פרשה ממפלגת הרפובליקנים בשנת 2019 לאחר תבוסת המפלגה בבחירות לפרלמנט האירופי וחזרה אליה ביולי 2021 כדי להתמודד בפריימריז שקדמו לבחירות לנשיאות בשנת 2022.

בדצמבר 2021 נבחרה למנהיגת גוש השמרנים לקראת הבחירות לנשיאות צרפת 2022 לאחר ניצחון בסיבוב השני של הבחירות המקדימות על אריק צ'יוֹטי. בסיבוב הראשון היא הגיעה למקום החמישי עם כ-4.8% מהקולות, התוצאה הגרועה ביותר של מועמד המפלגה. לאחר תבוסתה, היא הכריזה על תמיכתה בעמנואל מקרון בסיבוב השני. כיוון שלא חצתה את הסף של 5% מקולות הבוחרים, פקרס אינה זכאית להחזר על הוצאות הקמפיין, שעלה כ-7 מיליון אירו, מתוכם כ-5 מיליון אירו הוצאו מכיסה הפרטי. היא הכריזה על קמפיין למימון המונים במטרה להחזיר את ההוצאות.

פקרס נשואה ואם לשלושה.

==קישורים חיצוניים==

* 

* [https://www.lepoint.fr/tags/valerie-pecresse ביוגרפיה]

== הערות שוליים ==

קטגוריה:שרי ממשלת צרפת
קטגוריה:פוליטיקאיות צרפתיות
קטגוריה:מקבלי אות לגיון הכבוד
קטגוריה:מקבלי עיטור מסדר ההצטיינות של הרפובליקה של איטליה
קטגוריה:צרפתיות שנולדו ב-1967
אגם גזיבודה

אגם גזיבודה (באלבנית: Liqeni i Gazivodës; בסרבית: Језеро Газиводе), הוא מאגר מים מלאכותי, בגודל של כ-12 קמ"ר, שנמצא בקוסובו ובסרביה.<ref name="WarranderKnaus2010"></ref> הנהר איבר נשפך לתוך מאגר המים.

== היסטוריה ==
האגם נוצר בשנות ה-70 של המאה ה-20, כחלק מפרויקט של Energoprojekt ו-Hidrotehnika להקמת סכר על גדות הנהר איבר . מעריכים כי עד 1,000 איש שחיו באזור, נאלצו לעבור למקום אחר.<ref></ref><ref name="Terminski"></ref><ref></ref><ref name="EnergoProjekt"></ref> עלות הפרויקט מוערכת בכ-90 מיליון דולר.

פירוק יוגוסלביה בשנות ה-90 של המאה ה-20, ועצמאות קוסובו ב-2008, הביאו למחלוקת בין הרפובליקה של סרביה לקוסובו לגבי הבעלות על האגם.<ref></ref><ref></ref> סרביה טוענת כי היא צריכה לקבל את האגם מאחר שהישות המשפטית האחראית להלוואות של יוגוסלביה הייתה הרפובליקה הסוציאליסטית של סרביה .<ref></ref> קוסובו טוענת כי היא צאיכה לקבל את האגם מאחר שהישות המשפטית האחראית להלוואות של הבנק העולמי הייתה המחוז האוטונומי הסוציאליסטי של קוסובו , בעוד שסרביה, כישות משפטית, לא הייתה מעורבת במימון הפרויקט. טענה נוספת שמעלה קוסובו היא שהפיצויים לאנשים שהועברו מהאזור, הן מהרפובליקה הסוציאליסטית של סרביה והן המחוז האוטונומי הסוציאליסטי של קוסובו, שולמו אך ורק על ידי המוסדות של המחוז האוטונומי הסוציאליסטי של קוסובו.<ref name="VllasiMustafa"></ref>

כיום, הסכר נשלט על ידי סרביה.<ref></ref>

== קישורים חיצוניים ==

== הערות שוליים ==

קטגוריה:קוסובו: גאוגרפיה
קטגוריה:סרביה: גאוגרפיה
קטגוריה:אירופה: ימות ואגמים
גיל סגל (מיקרוביולוג)

גיל סגל (נולד ב-5 בינואר 1965) הוא מיקרוביולוג מולקולרי ישראלי ופרופסור מן המניין בבית הספר שמוניס למחקר ביו-רפואי וחקר הסרטן באוניברסיטת תל אביב.

== ביוגרפיה ==
סגל נולד בישראל.

את כל תאריו רכש באוניברסיטת תל אביב. בשנת 1989 השלים את לימודיו לתואר ראשון בביולוגיה בהצטיינות, ומיד לאחר מכן המשיך ללימודי תואר שלישי במיקרוביולוגיה (במסלול ישיר) בהנחיית פרופ' אליאורה רון. עבודת התזה שלו, שעסקה בבקטריה Agrobacterium tumefaciens, הוגשה בשנת 1996.

בשנה זו יצא סגל לארצות הברית, שם שימש עמית בתר-דוקטורי באוניברסיטת קולומביה. עם שובו לישראל בשנת 1999, הצטרף כמרצה בסגל המחלקה למיקרוביולוגיה וביוטכנולוגיה באוניברסיטת תל אביב, וזכה במלגת אלון לחוקרים צעירים מצטיינים.

בשנת 2003 קודם לדרגת מרצה בכיר, בשנת 2007 הפך לפרופסור חבר, וב-2014 לפרופסור מן המניין, אז גם מונה לראש המחלקה למיקרוביולוגיה מולקולרית וביוטכנולוגיה.

סגל מתגורר בתל אביב.

== מחקר ==
גיל סגל וקבוצתו מתמקדים בהבנת יחסי הגומלין שבין הפתוגנים הבקטריאליים Legionella pneumophila (הגורם למחלת הלגיונרים) ו-Coxiella burnetii (הגורם לקדחת Q), לבין התאים המארחים שלהם.

סגל חוקר את הדרכים בהן הפתוגנים הללו תוקפים את תאי המטרה, מדביקים ומשתכפלים בתוך תאים איקריוטים. זאת, באמצעות גישות גנומיות, גנטיות וביוכימיות שמטרתן לפענח את מנגנוני הפתוגנזה של חיידקים אלו. יעדים נוספים של סגל וקבוצתו נסובים על הבנת המנגנונים המולקולריים העומדים בבסיס התפקוד של המערכות הפתוגניות של החיידקים, הדרכים בהן מערכות אלה מבוקרות ברמת הגנים, ותיאור שרשרת האירועים האבולוציוניים שהשפיעו על התפתחותן.

כמו כן עוסק סגל במחקרו במספר אפיקים נוספים, בהם זיהוי התהליכים בתאים המארחים אשר עוברים שינוי על ידי גורמים פתוגנים בקטריאליים; תיאור רשת הבקרה שמבקרת את הביטוי של הגנים במערכת הפתוגניות של החיידק; החלת שיטות מתחום הגנומיקה הפונקציונלית על מנת לפענח את הגורמים המכריעים בפתוגנזה של שתי הבקטריות לעיל; חקר התרומה של העברה גנטית אופקית בין המארח לפתוגן ובין פתוגנים שונים בעת ההתפתחות של מערכות פתוגניות.

== פרסים והוקרה ==
* פרס לנדאו למחקר במיקרוביולוגיה (1992)
* מלגת קלור לתלמידי תואר שלישי (1993–1995)
* עמית EMBO לתלמידי בתר-דוקטורט (1996–1998)
* מלגת אלון (1999)
* עמית סטיבן מורס לתלמידי בתר-דוקטורט (1999–2002)
* חבר האקדמיה האמריקאית למיקרוביולוגיה (2019)

== מאמרים נבחרים ==

== קישורים חיצוניים ==
* 
* [https://www.tau.ac.il/profile/gils דף אישי באתר אוניברסיטת תל אביב]
* [https://scholar.google.com/citations?user=kWwkcC0AAAAJ&hl=iw&oi=ao גיל סגל], באתר גוגל סקולר
* [https://www.researchgate.net/profile/Gil-Segal גיל סגל], באתר ResearchGate

קטגוריה:מיקרוביולוגים ישראלים
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: ביו-רפואה וחקר הסרטן
קטגוריה:ישראלים שנולדו ב-1965
I Don't Belong in This Club

"I Don't Belong in This Club" (בעברית: "אני לא שייך למועדון הזה"; לעיתים מעוצב כ-"I Don't Belong In This Club") הוא סינגל בביצוע להקת הבנים האמריקאית, Why Don't We, והראפר והפזמונאי האמריקאי, מאקלמור, שיצא, על ידי Signature ואטלנטיק רקורדס, ב-20 במרץ 2019.<ref name="iTunes"></ref> השיר נכתב על ידי מאקלמור, ג'ייקוב מנסון, מקס וולפגנג וזאק אייבל, והופק על ידי ג'ייקוב מנסון.

נכון לדצמבר 2021, השיר הושמע למעלה מ-171 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר, שבויים על ידי ג'ייסון קינג, הועלה לערוץ היוטיוב של הלהקה ב-20 במרץ 2019. נכון לדצמבר 2021, הווידאו קליפ נצפה למעלה מ-24 מיליון פעמים.<ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)
|זהב
|500,000
|}

== היסטוריית יציאות לאור ==
{| class="wikitable plainrowheaders" style="text-align:center;"
! אזור
! תאריך
! פורמט
! חברת תקליטים
! הערות
|-
! scope="row" | ארצות הברית
| 20 במרץ 2019
| הורדה דיגיטלית, הזרמת מוזיקה
| Signature, אטלנטיק רקורדס
|
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי Why Don't We
קטגוריה:שירי מאקלמור
קטגוריה:שירים באנגלית
קטגוריה:שירים שנכתבו על ידי ג'ייקוב מנסון
קטגוריה:שירים שנכתבו על ידי מאקלמור
קטגוריה:שירים על מועדוני לילה
קטגוריה:בלדות פופ